**Pilsētas zaļās vides veidošana

        Apstādījumi**ir ar dažādam augu (kokaugu, krūmu, u.c.) sugām apaudzētas, speciali koptas platības, kuras pilsētā kopā ar mazajām arhitektūras formām veido zaļo telpisko sistēmu. Tie ir parki, skvēri, dārzi, ielu un laukumu apstādījumi, dzīvojamo rajonu apstādījumi, pļavas, ūdenskrātuves un atpūtai paredzētās teritorijas, pilsētas mežu teritorijas, pilsētas kapsētas.
**Zaļā zona**ir apstādījumi, visas ar augiem apaudzētas un koptas platības, no kurām neiegūst produkciju pārtikai, koksni, grieztus ziedus un citu preču produkciju.
**Dabas teritorija** nozīmē saglabātas un speciāli veidotas, ar augiem apaugušas vai apaudzētas, publiski pieejamas teritorijas dažādu funkciju (ekoloģisko, rekreācijas, pilsētas tēla veidošanas) nodrošināšanai.

        Lai izveidotu skaistu un harmonisku pilsētas vidi, tiek veikti teritorijas labiekārtošanas un apzaļumošanas darbi. Lai tas tiktu veikts kvalitatīvi un atbilstoši pilsētas apstādījumu koncepcijai, visi labiekārtošanas projekti un apstādījumu plāni ir jāsaskaņo ar pilsētas ainavu arhitektu (skat.[**Kontakti**](http://www.daugavpils.lv/fckeditor/editor/fckeditor.html?load=421)), kura arī pārrauga to realizāciju. Tiek rīkoti dažādi apstādījumu konkursi un izstādes. Pilsētas ainavu arhitekte pieņem un konsultē arī iedzīvotājus jautājumos, kas ir ainavu arhitekta kompetencē.
        Pilsētā tika realizēta programma, kas attiecas uz veco, bīstamo un slimo koku izzāģēšanu. To vietā tika iestādīti jauni koki gar svarīgākajām transporta maģistrālēm, Daugavas krasta nogāzēs, vietās, kur jāatjauno ainava.
        Pilsētas dome veiksmīgi realizēja programmu par zemes gabalu palielināšanu ģimenes māju apbūves rajonos. 1997.gada pieņemtajos apbūves noteikumos noteica minimālo apbūves platību ainaviskajos rajonos. Mežciemam - 1200 m2, Stropiem - 1816 m2. Tas, neveidojot jaunus zemes gabalus apbūvei, deva iespēju maksimāli saglabāt esošos kokus un ainavu.
        Pašlaik spēkā esošajā Daugavpils pilsētas teritorijas plānojumā noteiktas īpašas prasības dabas un meža zemes transformācijai par apbūves teritoriju.

        Lasiet arī:
        [Pilsētas parki un skvēri](http://www.daugavpils.lv/fckeditor/editor/fckeditor.html?load=439" \o "Pilsētas parki un skvēri)